**EMpro energimålere - nu også med UL godkendelse**

Med omgående virkning har EMpro energimålere fra Phoenix Contact UL 61010-1 godkendelse til det amerikanske marked. De netværkskompatible målere opsamler og overvåger de karakteristiske elektriske data på maskiner og systemer. Enheder kan udvides med kommunikations- og funktionsmoduler for at imødekomme krav fra energistyringssystemer og fremtidssikrer dermed planlægning og investeringer. En webserver integreret i Ethernet udvidelsesmodulet letter den praktiske online konfiguration og fjernadgang til de vigtigste elektriske parametre.

Programmet af målingsenheder tilbyder en optimal løsning til enhver måleopgave: fra den simple måling af lokale belastninger med den kompakte, DIN-skinnemonterede EMpro MA250 enhed, til måleopgaver i applikationer op til 700 V AC med EMpro MA600 enheden til montering i frontpanelet. Målerne kan fleksibelt udstyres med yderligere funktions- og kommunikationsmoduler til udvidelse af anlæg og systemer. Disse moduler kan enkelt integreres i alle almindelige netværksstrukturer via et kommunikationsinterface: med RS485/Ethernet gateway med webserver, RS485, JBus, Modbus RTU og Profibus DP. Dette betyder, at de vigtigste målte energidata nu er til rådighed centralt i kontrolcenteret. Disse værdier rækker fra strøm- og effektmålinger op til måling af harmoniske forvrængninger og trendberegninger i produktionssystemer.

For yderligere information kontakt Product Manager Brian Lumby, blumby@phoenixcontact.dk.